Só lyk skoolvakansies vir die res van die jaar | Maroela Media
Só lyk skoolvakansies vir die res van die jaar
'n Leerder se temperatuur word nagegaan by Laerskool Pierneef. (Foto: Verskaf)
Ouers, leerders en onderwysers kan uitsien na nog twee blaaskanse voor die skole effens later as beplan vir die Desembervakansie sluit.
Die departement van basiese onderwys het dié week die gewysigde skoolkalender vir die res van die jaar in die Staatskoerant geplaas. Hiervolgens sal leerders vanjaar nog twee skoolvakansies voor Desember kry, hoewel die een niks meer as 'n langnaweek is nie.
Skole het weer Maandag ná amper drie maande oor die hele land heropen.
Volgens die dokument in die Staatskoerant sal leerders 'n kort vakansie van 8 Augustus tot 12 Augustus hê. Die laaste skooldag is dus Vrydag die 7de. Die tweede vakansie is van 23 September tot 8 Oktober. Skole sluit op 15 Desember vir die Desembervakansie. Dit gee skole 173 dae (37 weke) om die res van die kurrikulum af te handel.
Dit is nog onseker wanneer die matriekeksamen begin of wanneer skole weer in Januarie heropen.
Weereens het hulle nie gedink nie. Wat van die kinders wat eers Augustus terugkeer skool toe
Die Gr5's begin die 3 Aug en dan is dit skool vakansie die 8 Aug ?
Die skoolvakansie in Augustus is net 'n langnaweek. Hierdie kalender maak vir my meer sin.
Die 8ste is dan n Saterdag
Augustus s'n is 'n Dinsdag en Woensdag bygelas (Maandag is 'n vakansiedag). Dit maak vir my ook sin onder omstandighede. Reisbeperkings behoort teen daai tyd beter te lyk, dit kan dalk help om hier en daar 'n gastehuis 'n hupstoot te gee.
Wat nie wyd bekend is nie is dat dit skole vrystaan volgens die reëls om meer grade vroeër terug te bring as hul dit kan regkry.